'હી ઇઝ ધ કિલર.' પાંચેક સેકન્ડ પછી હિંમત ભેગી કરીને કલ્પનાએ પિતાને કહ્યું અને વિભાકર તરફ જમણો હાથ લંબાવીને ધ્રૂજતા અવાજે બોલી. 'પપ્પા, આ માણસ ખૂની છે. ગયા મહિને એક્ઝેક્ટ કહું તો ગઇ છવ્વીસમી તારીખે ક્રોનર સ્ટ્રીટમાં આ માણસે હત્યા કરી હતી.' અત્યારે પણ એ દૃશ્ય આંખ સામે દેખાતું હોય એમ એ બબડી. 'મારી ફ્રેન્ડ જુલીનો એ દિવસે બર્થ ડે હતો, એટલે એક્ઝેક્ટ તારીખ યાદ છે. હું અને જુલી ક્રોનર સ્ટ્રીટમાં એક કોફી શોપમાં બેઠાં હતાં ત્યારે આ માણસ અમારી સામેના ટેબલ પર જ બેઠો હતો. રોડ પર કોઇને જોઇને એ એકદ ઊભો થઇને ભાગ્યો. રોડ પરથી પસાર થતા પેલા માણસને એણે ગોળી મારી અને પછી ચિત્તાની ઝડપે ભાગી ગયેલો!'